เงินบาทเปิด30.46/48
ธนาคารซีไอเอ็มบีไทย รายงาน เงินบาทเปิด 30.46/48 แนวโน้มอ่อนค่า จับตาตลาดหุ้น-ค่าเงินภูมิภาค
14 มิ.ย. 2554

ธนาคารซีไอเอ็มบีไทย รายงาน เงินบาทเปิด 30.46/48 แนวโน้มอ่อนค่า จับตาตลาดหุ้น-ค่าเงินภูมิภาค
นักบริหารเงินธนาคารซีไอเอ็มบีไทย เปิดเผยว่า เงินบาทเปิดตลาดวันนี้ที่ระดับ 30.46/48 บาท/ดอลลาร์ ใกล้เคียงกับวานนี้ที่ปิดตลาดที่ระดับ 30.46/50 บาท/ดอลลาร์ โดยเช้านี้ Rate ค่อนข้างนิ่งๆ
สำหรับค่าเงินสกุลต่างประเทศอื่นๆ ค่าเงินเยนอยู่ที่ระดับ 80.23/25 เยน/ดอลลาร์ จากวานนี้ที่ปิดตลาดที่ระดับ 80.35/36 เยน/ดอลลาร์ ส่วนเงินยูโรล่าสุดอยู่ที่ระดับ 1.4406/1.4408 ดอลลาร์/ยูโร จากเย็นวานนี้ที่ปิดตลาดที่ระดับ 1.4356/4358 ดอลลาร์/ยูโร 
นักบริหารเงิน คาดว่า เงินบาทยังมีแนวโน้มอ่อนค่า ประเมินกรอบการเคลื่อนไหวระหว่าง 30.40-30.50 บาท/ดอลลาร์
"40 แนวรับ 50 เป็นแนวต้าน แต่ว่าใกล้มากๆแล้ว ต้องรอดูภาพรวมตลาดหุ้นและค่าเงินในตลาดด้วยว่าจะไปในทิศทางไหน บาทก็คงไปตาม" นักบริหารเงิน กล่าว
วันนี้มีรายงานตัวเลขเศรษฐกิจสำคัญของสหรัฐ กระทรวงแรงงานสหรัฐเปิดเผยดัชนีราคาผู้ผลิต (PPI) เดือนพ.ค., กระทรวงพาณิชย์สหรัฐเปิดเผยยอดค้าปลีกเดือนพ.ค. และ กระทรวงพาณิชย์สหรัฐเปิดเผยตัวเลขสต็อกสินค้าคงคลังภาคธุรกิจเดือนเม.ย.